**ГОДИШЊИ ИЗВЕШТАЈ О РАДУ**

**РЕПУБЛИЧКЕ КОМУНАЛНЕ ИНСПЕКЦИЈЕ**

**ЗА 2023. ГОДИНУ**

**Увод**

Одељење републичке комуналне инспекције обавља послове који се односе на инспекцијски надзор над извршавањем закона, других прописа и општих аката из области комуналних делатности и становања и одржавање зграда, предузимање управних и других мера као и предузимање иницијатива за одговарајуће измене и допуне закона и подзаконских аката.

Инспекцијски надзори у 2023. години, вршени су у складу са Годишњим планом инспекцијског надзора, инспекције за послове у обласдти комуналних делатности за 2023. годину, који је сагласно одредби члана 10. став 6. Закона о инспекцијском надзору објављен на интернет страници Министарства грађевинарства, саобраћаја и инфраструктуре.

|  |
| --- |
| 1. **Број откривених и отклоњених или битно умањених насталих штетних последица по закону заштићених добара, права и интересе (корективно деловање инспекције)** |

Током 2023. године, комунална инспекција поступила је у складу са својим правима, дужностима и овлашћењима, која је на основу утврђеног чињеничног стања доносила решења са наложеним мерама надзираним субјектима сагласно прописима из области комуналних делатности. Инспекција је наложила 172 мере за отклањање уочених незаконитости у различитим областима комуналних делатностима.

1. **Обавештавање јавности, пружање стручне и саветодавне подршке надзираним субјектима или лицима која остварују одређена права у надзираним субјектима или у вези са надзираним субјектима, укључујући издавања аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и спречавању настанка штетних последица по законом и другим прописом заштићених добара, права и интересе, са подацима о броју и облицима ових активности и кругу лица обухваћених тим активностима (превентивно деловање инспекције)**

У складу са Законом о инспекцијском надзору, а ради постизања циља инспекцијског надзора, комунална инспекција је превентивно деловала и извршила 93 службене саветодавне посете. Комунални инспектори, вршили су и едукативно, односно превентивно деловање и при првој редовној инспекцијској контроли код надзираног субјекта. Оваквим превентивним приступом у току надзора код надзираног субјекта, постигнута је ефикаснија примена законских прописа. Надзираном субјекту посебно је указивано на надлежности комуналне инспекције на општинском, односно градском и републичком нивоу, као и на њихове обавезе везано за примену одредби важећих законских прописа. Превентивно деловање комуналне инспекције остварено је делом и кроз информисање јавности о инспекцијском раду објављивањем Плана инспекцијског надзора за 2023. годину, и контролних листи из различитих комуналних области, као и из области становања и одржавање зграда.

У току 2023. године, комунална инспекција је вршила и службене саветодавне посете, са циљем предузимања превентивних мера и других активности усмерених ка подстицању и подржавању законитости и безбедности пословања и поступања у спречавању настанка штетних последица у области комуналних делатности. Службене саветодавне посете у области комуналних делатности извршене су у јединицама локалне самоуправе.

Службене саветодавне посете у области комуналних делатности извршене су код јединица локалне самоуправе које пружају комуналну услугу, а у циљу пружања подршке законитом пословању.

Активности усмерене ка превентивном деловању из области комуналних делатности огледале су се у давању стручних савета и препорука, и то у вези давања смерница за примену Уредбе при обављању комуналне делатности, изради аката и других питања из области пружања комуналне услуге.

1. **Ниво усклађености и поступања надзираних субјеката са законом и другим прописом, који се мери помоћу контролних листи**

Током 2023. године, настављен је континутет у контролама регистрованих субјеката, и њихово пословање је управним мерама доведено у висок ниво усклађености са законом. Субјекти се у великој мери обраћају инспекторима у вези са недоумицом у њиховом пословању, како би евентуални пропусти били исправљени и како би њихов рад био у складу са прописима из надлежности Министарства грађевинарства, саобраћаја и инфраструктуре.

Редовни инспекцијски надзори вршени су са издатим налозима за инспекцијски надзор и надзирани субјекти су о планираним инспекцијским надзорима обавештени на прописан начин и у прописаним роковима сагласно Законом о инспекцијском надзору. Инспекцијски надзори вршени су према контролним листама за одређене области надзора, који су објављени на сајту министарства и по потреби се ажурирају. У складу са Годишњим планом инспекцијског надзора комунална инспекција за 2023. годину, обављала је надзоре у различитим областима комуналних делатности.

***Област комуналних делатности***

У складу са Годишњим планом инспекција за послове у области комуналних делатности за 2023. годину, су извршили редовне инспекцијске надзоре о примени Уредбе, којом се уређује садржина, начин и услови за отпочињање обављања комуналних делатности, односно стручна оспособљеност кадрова и технички капацитет које морају да испуне вршиоци комуналних делатности за обављање одређене комуналне делатности. Одредбе ове уредбе примењује се на комуналне делатности: градски и приградски превоз путника у делу који обухвата јавни линијски превоз путничким бродом, скелом и чамцем за привредне сврхе; управљање гробљима и сахрањивање; погребна делатност; управљање јавним паркиралиштима; обезбеђење јавног осветљења; одржавање чистоће на површинама јавне намене, димничарске услуге и делатност зоохигијене.

Планом редовних инспекцијских надзора обухваћено је 145 надзираних субјеката, код којих је вршена контрола према Закону о комуналним делатностима и Закона о становању и одржавању зграда. Поред редовних надзора, вршени су и ванредни надзори, као и саветодавне посете по захтевима надзираних субјеката, пријава грађана обављања комуналне делатности и становања и одржавање зграда.

Спроведена је контрола у јединицама локалне самоуправе донетих аката, која прописују начин обављања комуналне делатности, као и општа права и обавезе вршилаца комуналне делатности и корисника услуга на својој територији.

У 2023. години, извршено је 517 контрола код надзираних субјеката и то 277 редовних инспекцијских надзора, 19 ванредних инспекцијских надзора и 221 контролни надзор.

Редовни инспекцијски надзори вршени су са издатим налозима за инспекцијски надзор и надзирани субјекти су о планираним инспекцијским надзорима обавештени на прописани начин и у прописаним роковима сагласно одредбама Закона о инспекцијском надзору. У току вршења редовних инспекцијских надзора ниво усклађености пословања и поступања надзираних субјеката са законом и другим прописима, који се мери помоћу контролних листи са законом и другим прописима износи око 80%.

1. **Број откривених и отклоњених или битно умањених насталих штетних последица по закону заштићених добара, права и интересе (корективно деловање инспекције)**

Током 2023. године, комунална инспекција поступила је у складу са својим правима, дужностима и овлашћењима, која је на основу утврђеног чињеничног стања доносила решења са наложеним мерама надзираним субјектима сагласно прописима из области комуналних делатности. Инспекција је наложила 330 мера за отклањање уочених незаконитости у различитим областима комуналних делатностима.

1. **Број утврђених нерегистрованих субјеката и мерама спроведеним према њима**

Како су надзирани субјекти јединице локалне самоуправе, с тим у вези не планирају се мере и активности за спречавање обављања делатности и вршења активности нерегистрованих субјеката.

1. **Мере предузете ради уједначавања праксе инспекцијског надзора и њиховом дејству**

У складу са Законом о инспекцијском надзору, у циљу уједначавања рада комуналних инспектора у надзорима су коришћене контролне листе, које се налазе на сајту министарства и доступне су свим надзираним субјектима. Такође, како се инспекцијски надзори врше на целој територији Републике Србије, вршена је стална координација рада инспектора по свим питањима ради уједначавања праксе инспекцијског надзора.

1. **Остварење плана и ваљаности планирања инспњекцијског надзора**

На основу члана 10. Закона о инспекцијском надзору, сачињен је Годишњи план инспекцијског надзора комуналне инспекције за 2023. годину, који је одобрен од стране Координационе комисије Владе Републике Србије. Редовни инспекцијски прегледи вршили су се према контролним листама које су објављене на сајту министарства. У складу са наведеним планом инспекцијског надзора, инспектори су поред редовних, обављали и ванредне инспекцијске надзоре.

1. **Ниво координације инспекцијског надзора**

Током 2023. године, координација инспекцијског надзора је вршена на нивоу саме инспекције.

1. **Материјални, технички и кадровски ресурси које је инспекција користила**

За реализацију Годишњег плана инспекцијског надзора за 2023. годину, комуналним инспекторима обезбеђена су службена возила за вршење инспекцијског надзора на територији Републике Србије. Свим комуналним инспекторима била су обезбеђена комуникациона средства (мобилни телефони и интернет), материјално-техничка средства, преносни рачунари, мобилни модеми за интернет, услови за канцеларијски рад, обезбеђена преноћишта у случајевима вишедневних инспекцијских надзора надзираних субјеката.

Према постојећој систематизацији радних места у комуналној инспекцији систематизовано је 7 радних места са седиштем рада: Београд, Сремска Митровица, Лесковац и Зајечар.

1. **Придржавање рокова прописаних за поступање инспекције**

Републички комунални инспектори у 2023. години, у свему су се придржавали рокова прописаних Законом о инспекцијском надзору и Законом о општем управном поступку.

1. **Законитости управних аката донетих у инспекцијском надзору**

На решења комуналних инспектора у 2023. години, није уложена жалба, није била ни једна тужба.

1. **Поступање у решавању притужби на рад инспекције**

Није била ни једна тужба.

|  |
| --- |
| 1. **Обуке и други облици стручног усавршавања инспектора** |

У току 2023. године, организоване су обуке за стручно усавршавање инспектора. Инспектори су похађали обуку е-Писарница, организована је провера знања успешно.

|  |
| --- |
| **14. Иницијативе за измене и допуне закона и других прописа** |

Комунални инспектори у 2023. години, су учествовали у раду измене и допуне закона и других прописа.

|  |
| --- |
| **15. Мере и провере предузете у циљу потпуности и ажурности података у информационом систему** |

Инспекција је свакодневно учествовала у слању, као и уношењу, података који су неопходни за формирање новог софтвера е-Инспектор. Инспектори су радили измене и ажурирање података о предузетим мерама инспектора Одсека. Континуирано је вршено ажурирање података у информационом систему, што је узимајући у обзир да је са таквим начином рада тек отпочето, било оптерећујуће и трошено је доста времена. У даљем раду и кроз додатне обуке, како фазе 1 имплементације е-Инспектора тако и фазе 2, повећаће се ефикасност рада инспектора.

|  |
| --- |
| **16. Стање у области извршавања поверених послова инспекцијског надзора** |

Комунална инспекција нема надлежности у области извршавања поверених послова.

|  |
| --- |
| **17. Исход правосудних органа** |

У 2023. години, комунални инспектори су поднели 4 захтева за покретање прекршајног поступка.

Прилог 1

*Табела I: приказ предвиђених радних циљевева и оцена њихове реализације*

|  |  |
| --- | --- |
| **Радни циљеви** | **Реализовано/није реализовано (образложење)** |
| Реализовати годишњи план инспекцијског надзора у обиму најмање од 90% . | **Реализовано**  У току 2023. године извршено je 517 инспекцијска надзора у јединицама локалне самоуправе |
| Повећати број превентивног деловања инспекције кроз саветодавне посете и превентивне надзоре у односу на предходну годину. | **Реализовано**  У току 2023. године, извршено 93 службених саветодавних посета у јединицама локалне самоуправе |
| Извршити најмање 10 заједничних инспекцијских надзора у сарадњи са другим инспекцијама и државним органима. | **Реализовано** |
| Израдити оперативни, месечни и годишњи план као и друге врсте извештаја у прописаним роковима. | **Реализовано**  У 2023. години израђивани су тражени планови у прописаним роковима. |
| Унапредити компетенције инспектора у области инспекцијског надзора кроз специјализоване обуке које су инспектори похађали у трајању од најмање 1 обуке на НАЈУ, по инспектору до краја 2023. године | **Реализовано**  У току 2023. године инспектори су похађали обуку за рад у систему Е-писарница. |